બિગ બોસ 11માં વિવાદોનું બીજું નામ બની ચૂકેલી અર્શી ખાને ફરી એક વિવાદ ઊભો કર્યો છે. ઉલ્લેખનીય છે કે હાલ બીગ બોસમાં વિકાસ ગુપ્તા, શિલ્પા શિંદે અને અર્શી ખાન આ ત્રણ નામ તેવા લોકોના નામો બની ચૂક્યા છે જે બિગ બોસમાં કોઇ પણ સમયે વિવાદ સર્જી શકે છે. તેમની સાથે કોઇ પણ પંગો લે તો ઝગડો તો થવાનો જ તે વાત નક્કી થઇ ગઇ છે. અને હવે આ ત્રિપુટીમાં એક ચોથું નામ પણ જોડાઇ ચૂક્યું છે. આ નામ છે પ્રિયાંક શર્માનું. પ્રિયાંક શર્માએ ઘરમાં બીજી વાર એન્ટ્રી લીધી છે. અને બીજી વારમાં પ્રિયાંકનો અંદાજ થોડો બદલાયેલો જોવા મળે છે. હવે તેમની બિગ બોસની રમત દેખીને તેવું લાગી રહ્યું છે કે તે પોતાના દમ પર બિગ બોસ લડી રહ્યા છે.